**Atingerea iubirii**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I-am dat târziu aseară o-ntâlnire,

O frumusețe cu chipu-nseninat,

O boare ce-a pătruns fără de știre

În sufletul meu veșnic înghețat.

Când am simțit a ei catifelare,

Un voal ce-a îmbrăcat ființa mea,

Am fremătat simțind fina savoare,

Un câmp de flori de vară îmi părea.

O cină romantică, spre seară,

În care am servit dulceața ei,

A fost de-ajuns ca viața să îmi pară

Un cer al nopții sclipind de vii scântei.

Săruturi diafane și suave

Au fost desertul sufletului meu,

Când am atins sublimele octave

Ca o soprană ce-nchină unui zeu

Un tainic lied, ascunsa rugă sfântă,

Pentr-o iubire pierdută în neant,

Unde numai speranța se avântă,

Făcând din nesfârșitul dor liant.

A fost pe loc explozie de viață

Atunci când cerul ți-a-ntalnit privirea

În zborul nostru înspre dimineață,

Când am simțit c-a renăscut iubirea.

Căprar Florin